Source: http://docplayer.fi/45120389-Kertomus-kuluttaja-terveys-ja-elintarvikeasioiden-toimeenpanoviraston-tilinpaatoksesta-varainhoitovuodelta-2015-seka-viraston-vastaus.html
Timestamp: 2017-10-23 06:23:42+00:00
Document Index: 8004120

Matched Legal Cases: ['kko ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

KERTOMUS. kuluttaja-, terveys- ja elintarvikeasioiden toimeenpanoviraston tilinpäätöksestä varainhoitovuodelta 2015 sekä viraston vastaus - PDF
Download "KERTOMUS. kuluttaja-, terveys- ja elintarvikeasioiden toimeenpanoviraston tilinpäätöksestä varainhoitovuodelta 2015 sekä viraston vastaus"
1 FI Euroopan unionin virallinen lehti C 449/41 KERTOMUS kuluttaja-, terveys- ja elintarvikeasioiden toimeenpanoviraston tilinpäätöksestä varainhoitovuodelta 2015 sekä viraston vastaus (2016/C 449/07) JOHDANTO 1. Kuluttaja-, terveys- ja elintarvikeasioiden toimeenpanovirasto (jäljempänä virasto ) perustettiin 1. tammikuuta 2005 (kansanterveysalan toimintaohjelman toimeenpanovirasto vuosina , terveys- ja kuluttaja-asioiden toimeenpanovirasto vuosina ja kuluttaja-, terveys- ja elintarvikeasioiden toimeenpanovirasto 1. tammikuuta 2014 alkaen) ( 1 ). Luxemburgissa sijaitseva virasto perustettiin ajanjaksoksi, joka päättyy 31. joulukuuta Virasto panee täytäntöön EU:n terveysalan toimintaohjelmaa, kuluttajaohjelmaa ja aloitetta Koulutuksen parantaminen elintarviketurvallisuuden lisäämiseksi (BTSF). 2. Taulukossa esitetään viraston avainluvut ( 2 ). Taulukko Viraston avainluvut Talousarvio (miljoonaa euroa) 7,2 7,4 Henkilöstö 31. joulukuuta ( 1 ) ( 1 ) Virkamiehiä, väliaikaisia toimihenkilöitä ja sopimussuhteisia toimihenkilöitä ja kansallisia asiantuntijoita. Lähde: Viraston toimittamat tiedot. TARKASTUSLAUSUMAN PERUSTANA OLEVAT TIEDOT 3. Tilintarkastustuomioistuimen valitsema tarkastustapa käsittää analyyttiset tarkastustoimenpiteet, tapahtumien suoran testaamisen ja viraston valvontajärjestelmien keskeisten kontrollien arvioinnin. Tämän lisäksi hyödynnetään muiden tarkastajien työhön perustuvaa evidenssiä (kun relevanttia evidenssiä on saatavilla) ja analysoidaan toimivan johdon vahvistusilmoitukset. TARKASTUSLAUSUMA 4. Tilintarkastustuomioistuin on tarkastanut Euroopan unionin toiminnasta tehdyn sopimuksen (SEUT) 287 artiklan mukaisesti a) viraston tilinpäätöksen, joka sisältää tilinpäätöslaskelmat ( 3 ) ja selvityksen talousarvion toteuttamisesta ( 4 ) 31. joulukuuta 2015 päättyneeltä varainhoitovuodelta, ja b) tilien perustana olevien toimien laillisuuden ja asianmukaisuuden. Toimivan johdon velvollisuus 5. Toimiva johto vastaa viraston tilinpäätöksen laatimisesta ja sen oikein esittämisestä sekä tilien perustana olevien toimien laillisuudesta ja asianmukaisuudesta ( 5 ). ( 1 ) Komission päätös 2013/770/EU (EUVL L 341, , s. 69). ( 2 ) Lisätietoja viraston toimivaltuuksista ja toiminnasta esitetään sen sivustolla: ( 3 ) Sisältävät taseen, tuloslaskelman, rahavirtalaskelman, nettovarallisuuden muutoksia koskevan laskelman sekä yhteenvedon keskeisistä tilinpäätöksen laatimisperiaatteista ja muut liitetiedot. ( 4 ) Sisältää talousarvion toteutumalaskelman ja talousarvion toteuttamista koskevan selvityksen liitteineen. ( 5 ) Viraston varainhoitoasetuksen artikla.
2 C 449/42 FI Euroopan unionin virallinen lehti a) Viraston tilinpäätöksen laatimista koskeviin toimivan johdon velvollisuuksiin kuuluu suunnitella, ottaa käyttöön ja ylläpitää sisäisen valvonnan järjestelmä, jonka pohjalta on mahdollista laatia ja esittää oikein tilinpäätös, jossa ei ole petoksesta tai virheestä johtuvaa olennaista virheellisyyttä, valita asianmukaiset tilinpäätöksen laatimisperiaatteet ja soveltaa niitä komission tilinpitäjän vahvistamien kirjanpitosääntöjen ( 6 ) mukaisesti sekä laatia kirjanpidolliset arviot, jotka ovat kyseisissä olosuhteissa kohtuulliset. Johtaja vahvistaa viraston tilinpäätöksen sen jälkeen, kun viraston tilinpitäjä on laatinut tilinpäätöksen kaiken käytettävissä olevan tiedon pohjalta ja liittänyt tilinpäätökseen laatimansa ilmoituksen, jossa hän toteaa muun muassa saaneensa kohtuullisen varmuuden siitä, että tilinpäätös antaa kaikilta olennaisilta osiltaan oikean ja riittävän kuvan viraston taloudellisesta asemasta. b) Tilien perustana olevien toimien laillisuutta ja asianmukaisuutta sekä varainhoidon moitteettomuuden periaatteen noudattamista koskeviin toimivan johdon velvollisuuksiin kuuluu suunnitella, ottaa käyttöön ja ylläpitää vaikuttava ja tehokas sisäisen valvonnan järjestelmä, joka sisältää riittävän valvonnan ja tarkoituksenmukaiset toimenpiteet sääntöjenvastaisuuksien ja petosten estämiseksi sekä oikeudelliset toimet, joiden avulla tarvittaessa peritään takaisin perusteettomasti maksetut tai käytetyt varat. Tarkastajan velvollisuus 6. Tilintarkastustuomioistuimen vastuulla on antaa tarkastuksensa perusteella tarkastuslausuma Euroopan parlamentille ja neuvostolle ( 7 ) tilinpäätöksen luotettavuudesta sekä tilien perustana olevien toimien laillisuudesta ja asianmukaisuudesta. Tilintarkastustuomioistuin toimittaa tarkastuksensa kansainvälisten tilinpäätösstandardien ja eettisten ohjeiden (IFAC) sekä ylimpien tarkastuselinten kansainvälisten standardien (INTOSAI) mukaisesti. Kyseisissä standardeissa edellytetään, että tilintarkastustuomioistuin suunnittelee ja toimittaa tarkastuksen siten, että sen avulla saadaan kohtuullinen varmuus siitä, onko viraston tilinpäätöksessä olennaisia virheellisyyksiä ja ovatko tilien perustana olevat toimet lailliset ja asianmukaiset. 7. Tarkastuksessa suoritetaan toimenpiteitä, joiden avulla hankitaan tarkastusevidenssiä tilinpäätökseen sisältyvistä luvuista ja siinä esitettävistä muista tiedoista sekä tilien perustana olevien toimien laillisuudesta ja asianmukaisuudesta. Toimenpiteiden valinta perustuu tarkastajan harkintaan ja arvioon siitä, kuinka suuri on riski, että petoksesta tai virheestä johtuen tilinpäätökseen sisältyy olennainen virheellisyys tai tilien perustana olevien toimien kohdalla on jätetty olennaisella tavalla noudattamatta Euroopan unionin lainsäädännön vaatimuksia. Näitä riskejä arvioidessaan tarkastaja arvioi sisäisiä kontrolleja, jotka ovat relevantteja tilinpäätöksen laatimisen ja sen oikein esittämisen kannalta, sekä valvontajärjestelmiä, joiden avulla on tarkoitus varmistaa tilien perustana olevien toimien laillisuus ja asianmukaisuus. Tämän pohjalta tarkastaja suunnittelee olosuhteisiin nähden tarkoituksenmukaiset tarkastustoimenpiteet. Tarkastukseen kuuluu myös sovellettujen tilinpäätösperiaatteiden asianmukaisuuden ja esitettyjen kirjanpidollisten arvioiden kohtuullisuuden sekä tilinpäätöksen yleisen esittämistavan arvioiminen. 8. Tilintarkastustuomioistuin katsoo, että se on saanut tarpeellisen määrän tarkoitukseen soveltuvaa tarkastusevidenssiä tarkastuslausumansa perustaksi. Lausunto tilien luotettavuudesta 9. Tilintarkastustuomioistuin katsoo, että viraston taloudellinen asema 31. päivänä joulukuuta 2015 sekä sen toimien tulokset ja rahavirrat mainittuna päivänä päättyneeltä varainhoitovuodelta on esitetty tilinpäätöksessä kaikilta olennaisilta osiltaan oikein viraston varainhoitoa koskevien säännösten ja komission tilinpitäjän vahvistamien kirjanpitosääntöjen mukaisesti. Lausunto tilien perustana olevien toimien laillisuudesta ja asianmukaisuudesta 10. Tilintarkastustuomioistuin katsoo, että viraston 31. päivänä joulukuuta 2015 päättyneeltä varainhoitovuodelta annetun tilinpäätöksen perustana olevat toimet ovat kaikilta olennaisilta osiltaan lailliset ja asianmukaiset. 11. Jäljempänä esitettävät huomautukset eivät aseta tilintarkastustuomioistuimen lausuntoja kyseenalaiseksi. ( 6 ) Komission tilinpitäjän vahvistamat kirjanpitosäännöt perustuvat kansainvälisen tilintarkastajaliiton (International Federation of Accountants, IFAC) antamiin kansainvälisiin julkisen sektorin tilinpäätösstandardeihin (International Public Sector Accounting Standards, IPSAS) tai, silloin kuin se on relevanttia, kansainvälisen tilinpäätösstandardeja käsittelevän elimen (International Accounting Standards Board, IASB) antamiin kansainvälisiin IAS/IFRS-tilinpäätösstandardeihin (International Accounting Standards/International Financial Reporting Standards). ( 7 ) Viraston varainhoitoasetuksen artikla.
3 FI Euroopan unionin virallinen lehti C 449/43 HUOMAUTUKSET BUDJETTIHALLINNOSTA 12. Virasto siirsi sidotuista määrärahoista seuraavalle varainhoitovuodelle osastossa 2 (hallintomenot) yli 0,5 miljoonaa euroa eli 36,4 prosenttia (vuonna 2014: 0,1 miljoonaa euroa eli 13 prosenttia). Määrärahasiirrot liittyvät lähinnä viraston toimistotilojen laajennukseen ja sen vaatimaan toimistojen kalustamiseen (0,3 miljoonaa euroa). 13. Virasto siirsi sidotuista määrärahoista seuraavalle varainhoitovuodelle osastossa 3 (viraston toimintamenot) yli 0,9 miljoonaa euroa eli 52 prosenttia (vuonna 2014: 0,9 miljoonaa euroa eli 50 prosenttia). Määrärahat siirrettiin lähinnä siitä syystä, että komissio hyväksyi viraston työsuunnitelman myöhään eli kesäkuussa Virasto peruutti 0,2 miljoonaa euroa eli 18 prosenttia varainhoitovuodelle 2015 tekemistään määrärahasiirroista (vuonna 2014: 0,1 miljoonaa euroa eli 14 prosenttia). Tämä osoittaa, että määrärahojen suunnittelussa esiintyy puutteita. AIEMPINA VUOSINA ESITETTYJEN HUOMAUTUSTEN SEURANTA 15. Liitteessä on yhteenveto korjaavista toimenpiteistä, jotka virasto on toteuttanut tilintarkastustuomioistuimen aiempina vuosina esittämien huomautusten perusteella. Tilintarkastustuomioistuimen IV jaosto on tilintarkastustuomioistuimen jäsenen Baudilio TOMÉ MUGURUZAN johdolla hyväksynyt tämän kertomuksen Luxemburgissa 13. syyskuuta 2016 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti
4 C 449/44 FI Euroopan unionin virallinen lehti LIITE Aiempina vuosina esitettyjen huomautusten seuranta Vuosi Tilintarkastustuomioistuimen huomautus Korjaavan toimenpiteen tilanne (Toteutettu / Kesken / Tekemättä / Ei relevantti) 2014 Osastossa 3 (viraston toimintamenot) siirrettiin seuraavalle varainhoitovuodelle suuri määrä varoja eli 0,9 miljoonaa euroa (vuonna 2013: 1,0 miljoonaa euroa). Määrä vastaa 50:ttä prosenttia sidotuista määrärahoista (vuonna 2013: 43 prosenttia). Seuraavalle varainhoitovuodelle siirrettyjen varojen näin suuri osuus on vastoin talousarvion vuotuisperiaatetta, mutta siirrot liittyvät vuonna 2014 hankittuihin palveluihin (0,6 miljoonaa euroa) ja vuotuisiin sopimuksiin, jotka kattavan osan vuotta 2015 (0,3 miljoonaa euroa). Ei relevantti
5 FI Euroopan unionin virallinen lehti C 449/45 VIRASTON VASTAUS 12. Virastolla ei ole lisäkommentteja tilintarkastustuomioistuimen huomautuksiin. 13. Virastolla ei ole lisäkommentteja tilintarkastustuomioistuimen huomautuksiin. 14. Virasto hyväksyy tilintarkastustuomioistuimen huomautukset. Virasto pyrkii vähentämään edelleen määrärahasiirtoja seuraavalle vuodelle ja kohdan C8 peruutusten osuutta.